יוטיוב
תכונות ופרטים טכניים > איכות גרפית של הסרטונים ופורמטי הקבצים

בתחילה, הציעה יוטיוב רמת איכות גרפית אחת בלבד- עבור צפייה בסרטוני הווידאו. רמת איכות זו עמדה על רזולוציה של 240×320 פיקסלים, והשתמשה בקודק "סוֹרֶנסוֹן סְפַּארְק" תוצרת חברת "סוֹרֶנסוֹן מדיה". קודק זה הוא גרסה אחרת של פורמט הקידוד H.263, בעל מערכת הכוללת ערוץ אחד לשידור בפורמט MP3. ביוני 2007, הוסיפה יוטיוב תכונה, המאפשרת לצפות בסרטונים בפורמט 3GP- באמצעות טלפונים סלולריים. במרץ 2008, התווסף מצב הקרנת סרטונים, בעל איכות גרפית גבוהה. בעקבות הוספת מצב זה, עלתה רזולוציית הקרנת הסרטונים, ועמדה על 360×480 פיקסלים. בנובמבר 2008, התווספה תמיכה לתקן של הפרדה גבוהה - 720p HD. באותה העת בה השיקה יוטיוב את תקן הרזולוציה 720p, שונה גם יחס הרוחב-גובה מ-4:3 (אנ') - למסך רחב (אנ'), בעל יחס רוחב-גובה של 16:9. עם שינוי יחס הרוחב-גובה, שינתה יוטיוב את פורמט ברירת המחדל שלה, המשמש לדחיסת סרטוני וידאו (אנ')- H.264/MPEG-4 AVC.
בנובמבר 2009, התווספה תמיכה לתקן הרזולוציה 1080p HD. ביולי 2010, הכריזה יוטיוב על השקת מגוון סרטוני וידאו, בפורמט שידור באיכות גרפית גבוהה - 4K. פורמט זה הוא בעל רזולוציה של עד 3072×4096 פיקסלים. ביוני 2015, התווספה תמיכה לתקן רזולוציה של 8K, כאשר מספר הפיקסלים בסרטונים המוקרנים בפורמט זה- עומד על 4320×7680. בנובמבר 2016, התווספה תמיכה עבור סרטוני וידאו בעלי טווח דינמי רחב (אנ'), הידועים יותר כסרטוני וידאו בעלי טכניקת "HDR". סרטוני וידאו אלה ניתנים לקידוד באמצעות פונקציית תמסורת לא ליניארית, המכונה "עקומה גמא-לוגריתמית היברידית (משולבת)"(אנ'), או באמצעות התקן או פונקציה אלגוריתמית המכונה "קוונטייזר תפיסתי" ("Perceptual Quantizer" - "PQ")(אנ'). סרטוני וידאו המוקרנים באמצעות טכניקת "HDR", ניתנים לקידוד באמצעות טכניקת מרחב הצבעים (אנ') "Rec. 2020"(אנ').
עד יוני 2014, הציגה יוטיוב סרטונים בתדירות של שלושים פריימים לשנייה (באנגלית: "Frames Per Second", או בקצרה: "fps"). החל מתאריך זה ואילך, מציגה יוטיוב סרטונים שמוקרנים בתדירות של שישים פריימים לשנייה, על מנת להתחקות אחר משחקי וידאו איכותיים, בעלי תדר פריימים גבוה, המשתווים בערכם וביכולותיהם של כרטיסי וידאו בעלי איכות גבוהה. סרטונים אלו הוצגו בחלוף השנים ברזולוציה של 720p או יותר. כיום, לסרטוני המוצגים באתר קיים מגוון רחב של רמות איכות. שמותיהם הקודמים של איכות הסרטונים: "איכות סטנדרטית" ("Standard Quality" - "SQ"), "איכות גבוהה" ("High Quality" - "HQ"), ו"בעלי רמת הפרדה גבוהה" ("High Definition" - "HD") (קודם המעבר ל"רזולוציה אולטרה-גבוהה" ("Ultra High Definition" - "UHD")) - הוחלפו בערכים מספריים, המייצגים את הרזולוציה האנכית של הווידאו.
ברוב המקרים, איכות השמע אינה נשארת באיכות המרבית, אלא עוברת קידוד לאחר העלאת הסרטון לאתר. שיטת הקידוד מחדש החלה בחודש ינואר 2007, ובסרטים שהועלו עד מועד זה לא נעשה שינוי כלשהו בקידוד השמע.
פורמט ברירת המחדל של קידוד סרטוני הווידאו הוא VP9, והוא כולל גם פורמט אודיו מסוג "אוֹפּוּס" עבור מערכת בעלת שני ערוצים; אם דפדפן או התקן מסוימים אינם תומכים בפורמטי VP9/WebM, או אם סוכן המשתמש (אנ') מדווח על שגיאה- במערכות הפעלה מסוג Windows XP- פורמט הווידאו H.264/MPEG-4 AVC, יחד עם הפורמט AAC (אנ') עבור מערכת בעלת שני ערוצים ("Stereo AAC")- יפעלו במקום פורמטי ה-VP9/WebM.
יוטיוב משקיעה מדי שנה כ-365 מיליון דולר על מיטוב ותחזוקת שרתים, כמו גם על הגדלת רוחב פס הגלישה באתר.
| הגדרת הרזולוציה | שם הרזולוציה | יחס פיקסלים עבור הרזולוציה: רוחב X אורך | הערות |
| --- | --- | --- | --- |
| רזולוציות עבור מכשירים ניידים | 144p | 176x144 | רזולוציה נמוכה, המיועדת עבור מכשירים ניידים |
|  | 240p | 320x240 | רזולוציה גבוהה, המיועדת עבור מכשירים ניידים |
|  | 360p | 480x360/640x360 |  |
| רזולוציה סטנדרטית עבור טלוויזיות Standard-Definition Television (SDTV) | 480i |  | שימוש בטכניקת השידור: "NTSC"; חיבור שני שדות וידאו (אנ') שזורים (אנ') ("ביטול שזירה") של 243 קווים של כל אחד מהשדות (הן הזוגי והן האי זוגי) |
|  | 576i |  | שימוש בטכניקת השידור: "PAL"; חיבור שני שדות וידאו (אנ') שזורים ("ביטול שזירה") של 288 קווים של כל אחד מהשדות (הן הזוגי והן האי זוגי) |
| רזולוציה מתקדמת עבור טלוויזיות (אנ') Enhanced-Definition Television (EDTV) | 480p | 640x480/854x480 | שווה ערך לרזולוציה של תקליטור בפורמט "DVD-Video" |
|  | 480p | 720x480 | טכניקת "סריקה מתקדמת" |
|  | 576p | 720x576 | טכניקת "סריקה מתקדמת" |
| רזולוציה גבוהה עבור טלוויזיות High-Definition Television (HDTV) | 720p HD | 1280x720 | טכניקת "סריקה מתקדמת" |
|  | 1080i Full HDi (אנ') | 1920x1080 | מפוצל לשני שדות וידאו (אנ') שזורים של 540 קווים כל אחד |
|  | 1080p Full HD | 1920x1080 | אקוויוולנטי לרזולוציה של תקליטור "Blu-ray", טכניקת "סריקה מתקדמת" |
|  | 1440p | 2560x1440 |  |
|  | 2160p | 3840x2160 |  |
| רזולוציה אולטרה-גבוהה עבור טלוויזיות Ultra-High-Definition Television (UHDTV) | 4K) UHD) | 3840x2160 | טכניקת "סריקה מתקדמת" |
|  | True 4K | 4096x2160 |  |
|  | 4K | 4096x3072 | ברזולוציה זו נעשה שימוש בקולנוע הדיגיטלי (אנ') |
|  | 8K) UHD) | 7680x4320 | פורמט של וידאו דיגיטלי (אנ'), בשלבי פיתוח; טכניקת "סריקה מתקדמת". |
|  | True 8K | 8192x4320 |  |